Contingut
Índex 🔎︎

# Desar documents de text en format HTML

Podeu desar un document del LibreOffice Writer en format HTML per tal de poder-lo visualitzar en un navegador web. Si ho voleu, podeu associar un salt de pàgina amb un determinat estil de paràgraf d'encapçalament per generar una pàgina HTML separada cada vegada que aquest estil aparegui en el document. El LibreOffice Writer crearà automàticament una pàgina amb enllaços a cadascuna d'aquestes pàgines.

Quan deseu un document de text en el format HTML, qualssevol imatges es desen com a fluxos de dades incrustats. El LibreOffice tracta de mantenir el format original de les imatges; és a dir, les imatges JPEG o SVG es desaran com a tals en el fitxer HTML. Tots els altres formats d'imatge es desen com a PNG, però.

1. Apliqueu un dels estils de paràgraf d'encapçalament per defecte del LibreOffice, per exemple «Encapçalament 1», als paràgrafs on vulgueu generar una nova pàgina HTML.

2. Trieu Fitxer ▸ Envia ▸ Crea un document HTML.

3. En el quadre Estils, seleccioneu l'estil de paràgraf que vulgueu utilitzar per generar una pàgina HTML nova.

4. Introduïu un camí i un nom per al document HTML i a continuació feu clic a Desa.